ASP วิ่งแรง 4% โบรกฯ อัพเป้าใหม่ 5 บ. มองปี 64 กำไรโตทุกไตรมาส!
ASP วิ่งแรง 4% มาที่ 4.02 บ. มูลค่าซื้อขาย 115.82 ลบ. "บล.เคทีบีเอสที" แนะ "ซื้อ" อัพเป้าใหม่ 5 บ. จากเดิม 3.12 บ. มองปี 64 กำไรโตทุกไตรมาส!
ASP วิ่งแรง 4% มาที่ 4.02 บ. มูลค่าซื้อขาย 115.82 ลบ. "บล.เคทีบีเอสที" แนะ "ซื้อ" อัพเป้าใหม่ 5 บ. จากเดิม 3.12 บ. มองปี 64 กำไรโตทุกไตรมาส!
9 มิ.ย. 2564

ผู้สื่อข่าวรายงานว่า ราคาหุ้น บริษัท เอเซีย พลัส กรุ๊ป โฮลดิ้งส์ จำกัด (มหาชน) หรือ ASP ล่าสุด ณ เวลา 10.45 น. อยู่ที่ 4.02 บาท บวก 0.16 บาท หรือ 4.15% สูงสุดที่ 4.02 บาท ต่ำสุดที่ 3.86 บาท ด้วยมูลค่าซื้อขาย 115.82 ล้านบาท

ทั้งนี้ บล.เคทีบีเอสที ระบุในบทวิเคราะห์ แนะนำ “ซื้อ” หุ้น ASP และปรับราคาเป้าหมายปี 2564 ขึ้นเป็น 5 บาท อิง PER ที่ 13 เท่า จากเดิมที่ 3.12 บาท อิง PER ที่ 16 เท่า โดยปรับกำไรสุทธิขึ้นจากกำไรที่ดีกว่าคาดแต่ปรับ PER ลงเพื่อสะท้อนกำไรสุทธิในไตรมาส 1 ปี 2564 ที่คาดว่าทำจุดสูงสุดของปีนี้ไปแล้ว แต่อย่างไรก็ดียังชอบ ASP เพราะคาดว่ากำไรจะมีการเติบโตเมื่อเทียบจากปีก่อนได้ทุกไตรมาสในปี 2564
โดยในไตรมาส 2 ปี 2564 จะมีดีล IPO เข้ามาช่วยถึง 3 ดีล และออกกองทุนใหม่อีก 1-2 กองทุน ส่วนในไตรมาส 3 ปี  2564 เพิ่มขึ้นได้ดีจากฐานต่ำในปี 2563 รวมถึงจะมีออกกองทุนใหม่อีก 1-2 กองทุน และในไตรมาส 4 ปี 2564 จะรับรู้ รายได้จากการขายกองทุนใหม่ได้เต็มไตรมาส และคาดว่ามูลค่าการซื้อขายเฉลี่ยต่อวันจะอยู่ในระดับสูงราว 9.2 หมื่นล้านบาทต่อวันได้ หรือเพิ่มขึ้น 50% เมื่อเทียบจากปีก่อน (ทั้งนี้้ในปี 2563 บริษัทมีดีล IPO เพียง 1 ดีล และออกกองทุนเพียง 2 กองทุน รวมถึงมูลค่าการซื้อขายเฉลี่ยต่อวันต่ำเพียง 6.1 หมื่นล้านบาท)
ทั้งนี้คาดกำไรสุทธิในปี 2564 อยู่ที่ 803 ล้านบาท เพิ่มขึ้นถึง 93% เมื่อเทียบจากปีก่อน สำาหรับปี 2565 คาดกำไรสุทธิจะอยู่ที่ 783 ล้านบาท ทรงตัวเมื่อเทียบจากปีก่อน โดยคาดว่าสภาพคล่องในตลาดยังอยู่ระดับสูงซึ่ง จะส่งผลดีต่อธุรกิจหลักทรัพย์ โดยใช้สมมติฐานมูลค่าซื้อขายเฉลี่ยต่อวันในปี 2565 อยู่ที่ 1 แสน ล้านบาท เพิ่มขึ้น 10% เมื่อเทียบจากปีก่อน ขณะที่ธุรกิจกองทุนรวมมีโอกาสหดตัวลงเพราะปีนี้ทำได้ดีเกินคาดจาก กองทุนรวมที่เป็นหุ้นเทคโนโลยีเป็นส่วนใหญ่
ขณะที่ราคาหุ้น ASP ปรับตัวเพิ่มขึ้้น และ Outperform SET +57% ในช่วง 3 เดือนที่ผ่านมาจากกำไรในไตรมาส 1 ปี 2564 ที่ออกมาดีกว่าคาดมาก ประกอบกับคาดกำไรในไตรมาส 2 ปี 2564 จะเติบโตเมื่อเทียบจากปีก่อน ได้ต่อจากมูลค่าการซื้อขายที่ยังทรงตัวในระดับสูง และ IPO อีก 3 ดีลในไตรมาส 2 ปี 2564 ช่วยหนุน รวมถึงสถานะทางการเงินที่แข็งแกร่ง (Net D/E อยู่ในระดับต่ำเพียง 0.62 เท่า) และมี dividend yield ที่สูงราว 8%